Illum il-Kunsill Ewropew adotta deċiżjoni dwar il-kompożizzjoni tal-Parlament Ewropew. Id-deċiżjoni tistabbilixxi l-għadd ta' rappreżentanti f'kull stat membru li għandhom jiġu eletti fil-Parlament Ewropew għal-leġislatura parlamentari 2019-2024. Deċiżjoni tal-Kunsill Ewropew li tistabbilixxi l-kompożizzjoni tal-Parlament Ewropew Id-deċiżjoni tnaqqas u tqassam mill-ġdid is-siġġijiet tal-Parlament Ewropew wara d-deċiżjoni tar-Renju Unit li joħroġ mill-Unjoni Ewropea. Il-kompożizzjoni l-ġdida ser tnaqqas id-daqs tal-Parlament Ewropew minn 751 membru għal 705 membri (MPE). Mit-73 siġġu li saru battala bil-Brexit, 27 ser jiġu allokati mill-ġdid biex ikun rifless aħjar il-prinċipju ta' proporzjonalità digressiva. Is-27 siġġu ser jitqassmu bejn Franza (+5), Spanja (+5), l-Italja (+3), in-Netherlands (+3), l-Irlanda (+2), l-Iżvezja (+1), l-Awstrija (+1), id-Danimarka (+1), il-Finlandja (+1), is-Slovakkja (+1), il-Kroazja (+1), l-Estonja (+1), il-Polonja (+1) u r-Rumanija (+1). L-ebda stat membru m'hu ser jitlef xi siġġu. Kuntest Skont it-Trattat tal-Unjoni Ewropea l-għadd ta' Membri tal-Parlament Ewropew ma jistax jaqbeż is-seba' mija u ħamsin (750), apparti l-President (+1). Huwa jipprevedi rappreżentazzjoni proporzjonalment digressiva, b'limitu minimu ta' sitt (6) membri għal kull stat membru, u li l-ebda stat membru ma jiġi allokat iżjed minn sitta u disgħin (96) siġġu. Id-deċiżjoni ta' llum ser tagħmilha possibbli għall-istati membri li jippromulgaw il-miżuri domestiċi neċessarji biex jorganizzaw l-elezzjonijiet tal-Parlament Ewropew għal-leġislatura parlamentari 2019-2024. Għadd ta' membri għal kull stat membru 2019-2024 il-Belġju 21 il-Bulgarija 17 ir-Repubblika Ċeka 21 id-Danimarka 14 il-Ġermanja 96 il-Greċja 21 Spanja 59 il-Kroazja 12 Ċipru 6 il-Latvja 8 il-Litwanja 11 il-Lussemburgu 6 l-Awstrija 19 il-Polonja 52 ir-Rumanija 33 is-Slovenja 8 is-Slovakkja 14 il-Finlandja 14 l-Iżvezja 21 Ara l-paġna tal-laqgħa